L’ajuntament inicia la construcció de la rèplica dels “Dotze Treballs d’Hèrcules”
22 de octubre de 2018

El mosaic romà dels “Dotze Treballs d’Hèrcules” és una de les peces arqueològiques de major valor trobades a la ciutat de Llíria. L’obra s’exposa al Museu Arqueològic Nacional però, a partir de l’any 2019, els visitants de la capital del Camp de Túria podran admirar al seu emplaçament original a Ca Porcar, una reproducció fidedigna d’esta resta monumental, realitzada per l’artista Rodolfo Navarro.

Abans de l’inici dels treballs, que compten amb una dotació econòmica de més 25.000 euros, l’artista s’ha reunit amb el regidor de Turisme i Patrimoni, Paco García, i amb l’arqueòleg municipal, Xavi Vidal. “La reproducció del mosaic de Llíria suposarà un nou atractiu turístic per al turisme regional, nacional i internacional” ha declarat el regidor. “Serà, sens dubte, una parada obligatòria per a tots els turistes que visiten la nostra localitat”.

La rèplica es confeccionarà amb tessel·les del mateix tamany i colors que l’original, convertint-se en la major reproducció d’estes característiques realitzada a tota Espanya. “És tot un repte i, també, un honor ser l’encarregat de realitzar la reproducció d’una obra de tanta rellevància”, ha afirmat l’artista.

Per fer possible este treball, l’artista Rodolfo Navarro ha realitzat un ampli treball d’investigació i, en addició, visitarà el Museu Arqueològic Nacional, acompanyat per l’arqueòleg i operaris municipals, per observar amb deteniment l’obra original i captar tots els detalls per realitzar una rèplica exacta. Gràcies a la col·laboració de la institució, l’expedició local disfrutarà d’una sessió a porta tancada per estudiar el mosaic original.

Els treballs de reproducció, que tindran una durada de cinc mesos aproximadament, permetran a més “estudiar i descobrir el procediment de creació dels artistes romans, seguint els seus mètodes de treball i utilitzant els mateixos materials” ha explicat l’arqueòleg municipal.

Rodolfo Navarro és un escultor afincat a Llíria, amb una trajectòria de projecció internacional. Al llarg dels més de 30 anys de carrera, les seues obres han format part de mostres que s’han exposat a França, Alemanya i la Xina. El país asiàtic li va encomanar, l’any 2010, la creació d’unes escultores de bronze monumentals de nou metres d’alçada per a la ciutat de ShenZhen.